Odporučanie vhodného vitamínového doplnku pre tehotné ženy užívajúce Clexane od 2. trimestra.
Dobrý deň. Aký konkrétny vitamínový doplnok pre tehotné mi odporučíte od 2. trimestra, ak užívam Clexane? Aktuálne končím 1. trimester a užívam len Inofolic a vitamín D+K. S týmito mi odporúčate počnúc 2. trimestrom prestať, ak začnem uzivat Vami odporučeny vitamínový doplnok? Dakujem veľmi pekne za
Dobrý deň,
ďakujeme za Vašu otázku.
Výživový doplnok Inofolic obsahuje vo svojom zložení kyselinu listovú (folát) a inozitol. Tento prípravok je určený pri problémoch s otehotnením. Priaznivo pôsobí na činnosť vaječníkov. Teda počas plánovania tehotenstva. Naopak, ak ste tehotná, je lepšie voliť prípravky s vyšším obsahom kyseliny listovej a najlepšie vo forme metylfolátu, kvôli lepšej vstrebateľnosti.
Najmä počas tehotenstva je dôležitá zdravá a vyvážená strava, ktorá má zabezpečiť telu všetky živiny potrebné na udržanie dobrého zdravia a optimálnej fyzickej a psychickej aktivity.
Základné vitamíny a minerály potrebné pre matku aj dieťa sú okrem stravy obsiahnuté aj v komplexných výživových doplnkoch pre tehotné.  Avšak tieto komplexné vitamíny (ako napr. Femibion, Pregnafolin) obsahuju zložky (DHA, vitamín E a C), ktoré sa neodporúčajú pri subežnej liečbe liekom Clexane. Z tohto dôvodu je potrebné, aby ich užívanie schválil lekár.
Prajem Vám pekný deň.
S pozdravom
PharmDr. Patrícia Čečková